**JELGAVAS VALSTSPILSĒTAS PAŠVALDĪBAS 2024. GADA 25. APRĪĻA**

**SAISTOŠO NOTEIKUMU NR. \_\_\_\_\_\_\_\_\_**

**„INTEREŠU IZGLĪTĪBAS PROGRAMMAS LICENCĒŠANAS KĀRTĪBA”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu „Interešu izglītības programmas licencēšanas kārtība” projekts (turpmāk – saistošo noteikumu projekts) izstrādāts ar mērķi noteikt kārtību, kādā Jelgavas valstspilsētas pašvaldība (turpmāk – pašvaldība) izsniedz licences juridiskām un fiziskām personām, kuras nav reģistrētas Izglītības iestāžu reģistrā, licences interešu izglītības programmas īstenošanai, kā arī kārtību, kādā atsaka izsniegt licenci, anulē licenci vai pagarina licences termiņu.  Saskaņā ar Izglītības likuma 17. panta trešās daļas 16. punktu pašvaldība izsniedz licences interešu izglītības un atļaujas neformālās izglītības programmu īstenošanai. Kārtību, kādā tiek izsniegtas atļaujas neformālās izglītības programmas īstenošanai, nosaka Ministru kabineta 2023. gada 13. jūlija noteikumi Nr. 395 “Kārtība, kādā tiek izsniegtas atļaujas neformālās izglītības programmas īstenošanai”. Savukārt attiecībā uz fiziskajām un juridiskajām personām, kas nav reģistrētas Izglītības iestāžu reģistrā, normatīvie akti izglītības jomā licenču izsniegšanas kārtību neregulē.  Šobrīd spēkā esošie pašvaldības 2019. gada 24. oktobra saistošie noteikumi Nr. 19-21 “Interešu izglītības un pieaugušo neformālās izglītības programmu licencēšanas kārtība” ir izdoti, pamatojoties uz likuma „[Par pašvaldībām](https://likumi.lv/ta/id/57255-par-pasvaldibam)”, kas ir zaudējis spēku, 15. panta pirmās daļas 11. punktu, 43. panta trešo daļu un Izglītības likuma 17. panta trešās daļas 16. punktu, kas nesatur pilnvarojumu izdod saistošos noteikumus.  Saskaņā ar Izglītības likuma 47. panta trešo daļu interešu izglītības programmas ir tiesīgas īstenot arī citas juridiskās un fiziskās personas, kuras nav reģistrētas Izglītības iestāžu reģistrā, pēc attiecīgas licences saņemšanas pašvaldībā.  Saskaņā ar Pašvaldību likuma 44. panta otro daļu dome var izdot saistošos noteikumus, lai nodrošinātu pašvaldības autonomo funkciju. Saistošos noteikumus nepieciešams izdod, lai noteiktu vienotu kārtību, kādā pašvaldībā tiek izsniegtas juridiskām un fiziskām personā, kuras nav reģistrētas Izglītības iestāžu reģistrā licences interešu izglītības programmas īstenošanai. |
| 1. Fiskālā ietekme uz pašvaldības budžetu | Saistošo noteikumu projekts neparedz fiskālo ietekmi uz pašvaldības budžetu, jo:   * + neparedz iekasēt maksu par licenču izsniegšanu;   + neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu saistošo noteikumu izpildi. Pašvaldībā jau iepriekš tika izveidota komisija licences izsniegšanai. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – pozitīvi ietekmes pašvaldības administratīvajā teritorijā dzīvojošos bērnu un jauniešus, kuriem būs iespēja saņemt daudzpusīgus un kvalitatīvus interešu izglītības pakalpojumus.  Ietekme uz vidi – nav tiešas ietekmes uz vidi.  Ietekme uz iedzīvotāju veselību – nav tiešas ietekmes uz iedzīvotāju veselību.  Ietekme uz uzņēmējdarbības vidi pašvaldības teritorijā – tiks veicinātas uzņēmējdarbības aktivitātes, jo licencējot interešu izglītības programmas licences pieprasītājs varēs sniegt interešu izglītības pakalpojumu, kā arī paaugstināsies pakalpojuma sniedzēju konkurētspēja.  Ietekme uz konkurenci – pozitīva, licencējamo programmu skaits nav ierobežots. |
| 1. Ietekme uz administratīvajām procedūrām un to izmaksām | Jautājumos par saistošo noteikumu piemērošanu var vērsties pašvaldības iestādē “Jelgavas izglītības pārvalde”.  Galvenie administratīvo procedūras posmi un veicamās darbības licences saņemšanai noteiktas saistošajos noteikumos. Lēmumu par licences izsniegšanu, atteikumu izsniegt, licences termiņa pagarināšanu vai licences anulēšanu pieņem pašvaldības izpilddirektora izveidota Interešu izglītības programmu licencēšanas komisija (turpmāk – Komisija). Lai nodrošinātu kvalitatīvu interešu izglītības programmu piedāvājumu, kā arī vienotas prasības visiem licences pieprasītājiem, saistošo noteikumu projekts nosaka, kāda informācija iekļaujama interešu izglītības programmas aprakstā.  Vienota licenču izsniegšanas kārtība mazinās administratīvo slogu un nodrošinās saprotamāku licences izsniegšanas procesu tās saņēmējam.  Komisija lēmumu par licences izsniegšanu, atteikumu izsniegt, termiņa pagarināšanu vai anulēšanu pieņem atbilstoši Administratīvā procesa likumā noteiktajai kārtībai, tai skaitā, ievērojot minētā likuma 64. pantā noteikto par administratīvā akta izdošanu. Komisijas lēmumu vai faktisko rīcību var apstrīdēt pašvaldības domē. Pašvaldības domes lēmumu var pārsūdzēt tiesā.  Saistošo noteikumu izpildei nav paredzētas papildus izmaksas. |
| 1. Ietekme uz pašvaldības funkcijām un cilvēkresursiem | Saistošo noteikumu projekts pozitīvi ietekmēs šādu pašvaldības funkciju izpildi:   * + Pašvaldību likuma 4. panta pirmās daļas 4. punkta pašvaldības autonomo funkciju izglītības nodrošināšanā, tostarp gādāt par interešu izglītības pieejamību;   + Izglītības likuma 17. panta pirmajā daļā noteikto pašvaldības pienākumu nodrošināt iespēju īstenot interešu izglītību;   + Izglītības likuma 17. panta trešās daļas 16. punktā noteikto pašvaldības pienākumu izsniegt licences interešu izglītības programmu īstenošanai;   + Izglītības likuma 47. panta trešajā daļā noteikto pašvaldības pienākumu izsniegt licences interešu izglītības programmas īstenošanai.   Saistošo noteikumu izpilde notiks iesaistot esošos cilvēkresursus. |
| 1. Informācija par izpildes nodrošināšanu | Sasitošo noteikumu izpildi nodrošinās Komisija un pašvaldības iestāde “Jelgavas izglītības pārvalde”.  Saistošo noteikumu izpildes nodrošināšanai netiek paredzēta jaunu institūciju izveide, esošo likvidācija vai reorganizācija. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti Pašvaldību likuma 4. panta pirmās daļas 4. punkta un funkciju un kompetences realizācijas sasniegšanai ņemot vērā, ka pašvaldības autonomā funkcija ir gādāt par interešu izglītības pieejamību. Saistošie noteikumi ir piemēroti minētā mērķa sasniegšanai.  Pašvaldības izraudzītie līdzekļi ir leģitīmi un rīcība atbilst augstākstāvošiem normatīvajiem aktiem. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes gaitā nenotika atsevišķas konsultācijas ar sabiedrības pārstāvjiem.  Sabiedrības viedokļa noskaidrošanai saistošo noteikumu projekts un tam pievienotais paskaidrojuma raksts publicēts pašvaldības oficiālajā tīmekļvietnē [www.jelgava.lv](http://www.jelgava.lv) \_\_.03.2024., paredzot termiņu viedokļu sniegšanai līdz \_\_.04.2024.  Saņemtos viedokļus par saistošo noteikumu projektu pašvaldība apkopos (apkopojumā norādot iesniedzējus, vērā ņemtos viedokļus, vērā neņemtos viedokļus, pamatojumu) un atspoguļos šajā paskaidrojuma rakstā. |

Domes priekšsēdētājs A.Rāviņš